Nicu Covaci, legendara figură a muzicii rock românești și liderul formației Phoenix, a fost supus unei intervenții chirurgicale urgente la creier vineri, la Spitalul Județean din Timișoara.
Dr. Horia Pleş, cel care a coordonat echipa care l-a operat pe Nicu Covaci, a confirmat pentru Radio Reșița că artistul a fost detubat și a început să comunice. Intervenția chirugicală a durat 6 ore, scrie Radio România Reșița.
Știrea inițială
Conform postării de pe pagina de socializare a artistului, intervenția chirugicală s-a încheiat cu succes.
"Din rațiuni obiective si pentru a proteja starea lui Nicu, nu am oferit informatii despre situatia actualā.
Nicu a trecut cu succes (încā) un obstacol major! A suferit o interventie chirurgicalā delicatā, încheiatā cu bine!
Prezentām multumiri echipei medicale si tuturor prietenilor ce-au fost aproape în aceste momente determinante!
Lui îi urām un sincer:
-Hai, înapoi pe scenā!
Formatia PHOENIX "
Managerul Spitalului Județean Timișoara, dr. Dorel Săndesc a confirmat pentru Radio Reșița, că operația s-a desfășurat fără complicații și momentan, artistul este internat pe secția de terapie intensivă a unității medicale.